|  |
| --- |
| **ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ ΚΤΙΡΙΟΥ ΣΤΕΓΑΣΗΣ ΤΗΣ ΓΕΝΙΚΗΣ ΔΙΕΥΘΥΝΣΗΣ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ (ΠΕΙΡΑΙΩΣ 72 & ΠΥΡΓΟΥ, Τ.Κ. 183 46, ΜΟΣΧΑΤΟ)** |
|  |
| * 1. **ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ** **(ΓΕΝΙΚΩΝ ΑΠΑΙΤΗΣΕΩΝ - ΥΠΟΧΡΕΩΣΕΩΝ ΑΝΑΔΟΧΟΥ)**
 |
|  **ΠΕΡΙΓΡΑΦΗ** | **ΥΠΟΧΡΕΩΤΙΚΗ ΑΠΑΙΤΗΣΗ** | **ΣΤΟΙΧΕΙΑ ΠΡΟΣΦΟΡΑΣ** |
| **ΑΠΑΝΤΗΣΗ ΥΠΟΨΗΦΙΟΥ** | **ΠΑΡΑΠΟΜΠΗ** |
| **ΓΕΝΙΚΕΣ ΑΠΑΙΤΗΣΕΙΣ- ΥΠΟΧΡΕΩΣΕΙΣ ΑΝΑΔΟΧΟΥ** |  |  |  |
| 1 | Ο Ανάδοχος υποχρεούται να τηρεί τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής και ασφαλιστικής νομοθεσίας και της νομοθεσίας περί υγείας και ασφάλειας των εργαζομένων και πρόληψης του επαγγελματικού κινδύνου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα X του Προσαρτήματος Α΄ του Ν.4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους. Ειδικότερα, ως προς την εθνική εργατική και κοινωνικοασφαλιστική νομοθεσία, ο ανάδοχος υποχρεούται να τηρεί όλους τους Ελληνικούς Νόμους τους σχετικούς με την εργασία (Εργατική Νομοθεσία) και τις διατάξεις για αμοιβές, και με τη ρητή υποχρέωση να καταβάλει τις νόμιμες αποδοχές στους εργαζόμενους οι οποίες σε καμία περίπτωση δεν μπορεί να είναι κατώτερες των προβλεπόμενων από τις οικίες Συλλογικές Συμβάσεις Εργασίας, στις οποίες τυχόν υπάγονται οι εργαζόμενοι, να τηρεί το νόμιμο ωράριο εργασίας, ως και τις νόμιμες ασφαλιστικές καλύψεις, τους όρους υγιεινής και ασφάλειας των εργαζομένων, και πρόληψης του επαγγελματικού κινδύνου, τις λοιπές κοινωνικές παροχές, αποζημιώσεις, φόρους, κ.λ.π., θα ευθύνεται δε έναντι των Ελληνικών Αρχών για την τήρηση κάθε υποχρέωσης που προκύπτει απ’ αυτές. Επίσης υποχρεούται να εκπληρώνει όλες του τις υποχρεώσεις απέναντι στο Δημόσιο, στους ασφαλιστικούς φορείς και σε κάθε τρίτο. | **ΝΑΙ** |   |   |
| 2 | Στην αναθέτουσα αρχή παρέχεται η δυνατότητα για έλεγχο των ανωτέρω μέσω των ασφαλιστικών ταμείων κ.λ.π. Σε περίπτωση που διαπιστωθεί μη τήρηση, μερικώς ή συνολικά των παραπάνω αναφερόμενων όρων παρέχεται το δικαίωμα στην αναθέτουσα αρχή να καταγγείλει μονομερώς τη σύμβαση. | **ΝΑΙ** |   |   |
| 3 | Ο Ανάδοχος υποχρεούται να διαθέτει (1) επόπτη καθ’ όλη τη διάρκεια της σύμβασης, για την επίβλεψη αυτής και επικοινωνία με αρμόδια όργανα της Αναθέτουσας Αρχής τον/την οποίο-α θα γνωστοποιήσει σε αυτήν. Σε περίπτωση αντικατάστασης ο Ανάδοχος θα πρέπει να ενημερώνει εγκαίρως την Υπηρεσία που παρακολουθεί τη σύμβαση. | **ΝΑΙ** |   |   |
| 4 | Ο Ανάδοχος έχει την υποχρέωση να εξασφαλίζει ανελλιπώς το συμφωνημένο αριθμό προσωπικού για τη φύλαξη των αντίστοιχων εγκαταστάσεων και να αναπληρώνει χωρίς καθυστέρηση τους υπαλλήλους της που απουσιάζουν για οποιοδήποτε λόγο (άδεια, ασθένεια κ.λπ.) και γενικότερα, να καλύπτει τα κενά από ασθενείς ή αδικαιολόγητες απουσίες για την εκπλήρωση των αναλαμβανομένων με την παρούσα υποχρεώσεών του έναντι της Αναθέτουσα Αρχής. Σε περίπτωση ασθένειας κατά την ώρα της υπηρεσίας τους ή αν τυχόν κριθούν ακατάλληλοι από την Αναθέτουσα Αρχή, θα υπάρχει δυνατότητα άμεσης αντικατάστασης από συναδέλφους τους, έχοντας την σχετική όμοια επαγγελματική ιδιότητα, ασφάλιση και προσόντα. Σε κάθε περίπτωση, ο Ανάδοχος θα πρέπει να ενημερώνει εγκαίρως την Υπηρεσία που παρακολουθεί τη σύμβαση. | **ΝΑΙ** |   |   |
| 5 | O Ανάδοχος υποχρεούται να εφοδιάζει τους εργαζόμενους με αντίγραφο της κατάστασης προσωπικού ή απόσπασμα αυτής όταν απασχολούνται στις φυλασσόμενες εγκαταστάσεις. | **ΝΑΙ** |   |   |
| 6 | Ο Ανάδοχος είναι υποχρεωμένος να συνεργάζεται με την Αναθέτουσα Αρχή για την τήρηση της σύμβασης. | **ΝΑΙ** |   |   |
| 7 | Ο Ανάδοχος υποχρεούται να τηρεί τις κείμενες διατάξεις σχετικά με την ασφάλεια των εργαζομένων και είναι αποκλειστικός και μόνος υπεύθυνος ποινικά και αστικά για κάθε ατύχημα που ήθελε συμβεί στο προσωπικό του. | **ΝΑΙ** |   |   |
| 8 | Ο Ανάδοχος υποχρεούται να λαμβάνει κάθε μέτρο ασφαλείας και προστασίας για την αποτροπή ζημιάς, φθοράς ή βλάβης στις εγκαταστάσεις της Αναθέτουσας Αρχής και είναι μοναδικός υπεύθυνος και υπόχρεος για την αποζημίωση οποιουδήποτε, για κάθε φύσεως και είδους ζημιές, που τυχόν υποστεί από πράξεις ή παραλείψεις του ιδίου ή των προσώπων που θα χρησιμοποιήσει για την εκτέλεση της σύμβασης. Στις περιπτώσεις αυτές, αν τυχόν υποχρεωθεί η Αναθέτουσα Αρχή να καταβάλει οποιαδήποτε αποζημίωση, ο Ανάδοχος υποχρεούται να καταβάλει σ’ αυτήν το αντίστοιχο ποσό, συμπεριλαμβανομένων τυχόν τόκων και εξόδων. Η Αναθέτουσα Αρχή δε φέρει καμία αστική ή άλλη ευθύνη έναντι του προσωπικού που θα απασχοληθεί για την εκτέλεση της σύμβασης. Σε περίπτωση βλάβης ή ζημίας που προκληθεί στο προσωπικό του Αναδόχου ή σε τρίτους ή στις κτιριακές εγκαταστάσεις της Αναθέτουσα Αρχή στο πλαίσιο εκτέλεσης της σύμβασης, ο Ανάδοχος υποχρεούται για την αποκατάσταση αυτών, εφόσον αυτή οφείλεται σε υπαιτιότητα του. | **ΝΑΙ** |   |   |
| 9 | Η υποβολή της προσφοράς συνεπάγεται εκ μέρους του προσφέροντος την πλήρη γνώση και αποδοχή όλων των όρων της παρούσας διακήρυξης και των λοιπών εγγράφων της σύμβασης. Ειδικότερα, η υποβολή προσφοράς τεκμαίρει την εκ μέρους του προσφέροντος πλήρη γνώση των συνθηκών εκτέλεσης της σύμβασης, της διαμόρφωσης των χώρων των προς φύλαξη κτιρίων, των εγκαταστάσεων και βεβαίωση ότι πληρούν όλες τις προϋποθέσεις για απρόσκοπτη, αποτελεσματική και ασφαλή εργασία του προσωπικού του, σε περίπτωση δε ατυχήματος θα είναι ο μόνος υπεύθυνος. | **ΝΑΙ** |   |   |
| 10 | Καθ’ όλη τη διάρκεια της σύμβασης αλλά και μετά τη λήξη ή λύση αυτής, ο Ανάδοχος έχει την υποχρέωση να τηρήσει εμπιστευτικές και να μη γνωστοποιήσει σε οποιοδήποτε τρίτο, οποιαδήποτε έγγραφα (στοιχεία, σχέδια κατόψεων) ή κάθε άλλου είδους πληροφορίες που θα περιέλθουν σε γνώση του κατά την εκτέλεση της σύμβασης και την εκπλήρωση των συμβατικών του υποχρεώσεων ή επ’ ευκαιρία εκτέλεσης αυτών και αφορούν την Αναθέτουσα Αρχή ή τις δραστηριότητές της. Ο ανάδοχος δεσμεύεται ειδικότερα ότι δεν θα χρησιμοποιήσει ή θα αποκαλύψει τις πληροφορίες ή θα ανακοινώσει προφορικά ή θα διαρρεύσει εγγράφως ή με οποιονδήποτε άλλο τρόπο θα διαβιβάσει ή θα γνωστοποιήσει προς τρίτους οποιαδήποτε πληροφορία τυχόν έρθει σε γνώση του στο πλαίσιο ή επ’ ευκαιρία της εκτέλεσης των συμβατικών του υποχρεώσεων. Σε περίπτωση ουσιώδους παραβίασης της υποχρέωσης εμπιστευτικότητας κατά τα ανωτέρω, η Αναθέτουσα Αρχή έχει δικαίωμα να καταγγείλει άμεσα τη σύμβαση. Σε κάθε δε περίπτωση έχει δικαίωμα να διεκδικήσει την αποκατάσταση οποιασδήποτε τυχόν ζημίας ήθελε υποστεί από την αντισυμβατική συμπεριφορά του αναδόχου. Επίσης, θα αναλάβει την υποχρέωση να μην γνωστοποιήσει μέρος ή το σύνολο της σύμβασης που θα εκτελέσει χωρίς την προηγούμενη έγγραφη συγκατάθεση της Αναθέτουσας Αρχής. Η υποχρέωση αυτή επεκτείνεται και στο προσωπικό του, καθώς και σε κάθε τυχόν υπεργολάβο απασχολεί σχετικά. Σε περίπτωση ουσιώδους παραβίασης των υποχρεώσεων τήρησης της εμπιστευτικότητας κατά τα ανωτέρω, η Αναθέτουσας Αρχής έχει δικαίωμα να καταγγείλει άμεσα τη σύμβαση, με όλες τις συνακόλουθες συνέπειες. Σε κάθε δε περίπτωση έχει δικαίωμα να διεκδικήσει την αποκατάσταση οποιοσδήποτε τυχόν ζημίας ήθελε υποστεί από την αντισυμβατική συμπεριφορά του αναδόχου. | **ΝΑΙ** |  |  |
| 11 | Ο Ανάδοχος υποχρεούται να συμμορφώνεται με όλες τις υποχρεώσεις τις απορρέουσες από την κείμενη νομοθεσία αναφορικά με τη λειτουργία των Ι.Ε.Π.Υ.Α. Ενδεικτικά υποχρεούται να τηρεί τα προβλεπόμενα στις διατάξεις του ν. 2518/1997 (ΦΕΚ Α’/164) «Προϋποθέσεις λειτουργίας ΙΕΠΥΑ. Προσόντα και υποχρεώσεις του προσωπικού αυτών και άλλες διατάξεις», όπως τροποποιήθηκε και ισχύει με τον ν. 3707/2008 (ΦΕΚ Α/209), τα οριζόμενα στην ΚΥΑ1016/109/151-α’/2009 περί καθορισμού των τεχνικών προδιαγραφών των προστατευτικών μέσων του προσωπικού ασφαλείας των Ι.Ε.Π.Υ.Α., καθώς και κάθε άλλη σχετική διάταξη. Σε περίπτωση που το προσωπικό του χρησιμοποιεί στολή θα πρέπει αυτή να διαθέτει αντίστοιχη έγκριση. | **ΝΑΙ** |   |   |
| 12 | Ο Ανάδοχος και το προσωπικό ασφαλείας που θα χρησιμοποιήσει κατά την εκτέλεση της σύμβασης, δεν έχουν καμία απολύτως σχέση εξαρτημένης εργασίας με την Αναθέτουσα Αρχή, οι δε μισθοί και αμοιβές τους, καθώς και οποιεσδήποτε άλλες υποχρεώσεις (δώρα Χριστουγέννων και Πάσχα, αποζημίωση υπερωριακής απασχόλησης ή οποιαδήποτε άλλη αμοιβή, εισφορές κλπ), οι οποίες επιβάλλονται από την εργατική και ασφαλιστική νομοθεσία, βαρύνουν αποκλειστικά τον ανάδοχο, ο οποίος είναι ο μόνος υπεύθυνος έναντι αυτών με τους οποίους συνδέεται με εργασιακή ή άλλη σχέση καθώς και έναντι τρίτων εξ’ αφορμής των σχέσεων αυτών. | **ΝΑΙ** |  |  |
| 13 | Ο Ανάδοχος οφείλει να εξασφαλίζει ότι το προσωπικό ασφαλείας που θα απασχοληθεί κατά την εκτέλεση της σύμβασης, γνωρίζει πολύ καλά την ελληνική γλώσσα, είναι άριστο στο ήθος του, άψογο ως προς τη συμπεριφορά απέναντι σε τρίτους και στο προσωπικό της Υπηρεσίας, διατηρεί υψηλό επίπεδο ατομικής υγείας και υγιεινής, φέρει δε καθαρή και ευπαρουσίαστη στολή. Ειδικότερα, θα εξασφαλίζει την ομοιομορφία αυτής, ως προς το χρώμα και την ποιότητα, ώστε η εμφάνιση του προσωπικού να είναι άριστη.  | **ΝΑΙ** |  |  |
| Για τις **ενώσεις** που υποβάλλουν κοινή προσφορά, επιπλέον: |
| 14 | Τα μέλη που αποτελούν την ένωση θα είναι από κοινού και εις ολόκληρον υπεύθυνα έναντι της Αναθέτουσας Αρχής για την εκπλήρωση όλων των απορρεουσών από τη παρούσα και το συμφωνητικό, υποχρεώσεων τους. Τυχόν υφιστάμενες μεταξύ τους συμφωνίες περί κατανομής των ευθυνών τους έχουν ισχύ μόνο στις εσωτερικές τους σχέσεις και σε καμία περίπτωση δεν δύναται να προβληθούν έναντι της Αναθέτουσας Αρχής ως λόγος απαλλαγής του ενός μέλους από τις ευθύνες και τις υποχρεώσεις του άλλου ή των άλλων μελών για την ολοκλήρωση της σύμβασης. | **ΝΑΙ** |  |  |
| 15 | Σε περίπτωση που εξαιτίας αδυναμίας για οποιονδήποτε λόγο ή ανωτέρας βίας- κάποιο μέλος της ένωσης δε μπορεί να ανταποκριθεί στις υποχρεώσεις της ένωσης κατά το χρόνο αξιολόγησης των προσφορών, τα υπόλοιπα μέλη συνεχίζουν να έχουν την ευθύνη ολόκληρης της κοινής προσφοράς με το ίδιο τίμημα. Εάν η παραπάνω ανικανότητα προκύψει κατά τον χρόνο εκτέλεσης της σύμβασης, η σύμβαση εξακολουθεί να υφίσταται και οι απορρέουσες από τη σύμβαση υποχρεώσεις βαρύνουν τα εναπομείναντα μέλη του Αναδόχου, μόνο εφόσον, αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της σύμβασης εναπόκειται στη διακριτική ευχέρεια της Αναθέτουσας Αρχής, η οποία εξετάζει εάν εξακολουθούν να συντρέχουν στο πρόσωπο του διάδοχου μέλους οι προϋποθέσεις ανάθεσης της σύμβασης. Εάν η Αναθέτουσα Αρχή αποφασίσει ότι τα εναπομείναντα μέλη δεν επαρκούν να εκπληρώσουν τους όρους της σύμβασης, τότε αυτά οφείλουν να ορίσουν αντικαταστάτη με προσόντα αντίστοιχα του μέλους που αξιολογήθηκε στην αντίστοιχη φύση του διαγωνισμού. Η αντικατάσταση, ωστόσο πρέπει να εγκριθεί από την Αναθέτουσα Αρχή. | **ΝΑΙ** |  |  |

|  |  |  |
| --- | --- | --- |
| **Ημερομηνία: …………………….** |  | **Για τον προσφέροντα***Σφραγίδα/ Υπογραφή*(Ονοματεπώνυμο Εκπροσώπου) |

|  |
| --- |
| 1. **ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ (ΤΕΧΝΙΚΩΝ ΠΡΟΔΙΑΓΡΑΦΩΝ) ΚΤΙΡΙΟΥ ΣΤΕΓΑΣΗΣ ΤΗΣ ΓΕΝΙΚΗΣ ΔΙΕΥΘΥΝΣΗΣ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ (ΠΕΙΡΑΙΩΣ 72 & ΠΥΡΓΟΥ, ΜΟΣΧΑΤΟ)**
 |
|  |
|  | **ΠΕΡΙΓΡΑΦΗ** | **ΥΠΟΧΡΕΩΤΙΚΗ ΑΠΑΙΤΗΣΗ** | **ΣΤΟΙΧΕΙΑ ΠΡΟΣΦΟΡΑΣ** |
| **ΑΠΑΝΤΗΣΗ ΥΠΟΨΗΦΙΟΥ** | **ΠΑΡΑΠΟΜΠΗ** |
| **ΠΕΡΙΓΡΑΦΗ ΤΟΥ ΚΤΙΡΙΟΥ**  |  |   |   |
| 1 | Το κτίριο έχει μία κεντρική είσοδο και αποτελείται από υπόγειο, ισόγειο και 2 ορόφους. Ο ανάδοχος θα έρθει σε συνεννόηση με το αρμόδιο Τμήμα της ΓΔΗΛΕΔ και κάθε άλλη αρμόδια Υπηρεσία της ΑΑΔΕ για τον εμπιστευτικό σχεδιασμό της τακτικής της φύλαξης και την αλληλοενημέρωση. | **ΝΑΙ** |  |  |
| **ΥΠΗΡΕΣΙΕΣ ΠΟΥ ΘΑ ΠΑΡΑΣΧΕΘΟΥΝ** |  |   |   |
| 1 | Η φύλαξη του κτιρίου επί της οδού Πειραιώς 72 και Πύργου θα γίνεται επί **24ώρου** βάσεως και για όλες τις ημέρες του έτους (περιλαμβάνονται Σάββατα, Κυριακές, εορτές και αργίες) ως εξής:Εργάσιμες ημέρες (Δευτέρα έως Παρασκευή εξαιρουμένων εορτών και αργιών)α) 1η πρωινή βάρδια 06:00 – 14:00 με ένα (1) φύλακαβ) 2η πρωινή βάρδια 07:00 -15:00 ή 08:00 - 16:00 με ένα (1) φύλακαβ) απογευματινή βάρδια 14:00– 22:00 με ένα (1) φύλακαγ) βραδινή βάρδια 22:00 – 06:00 με ένα (1) φύλακαΣαββατοκύριακα, εορτές & αργίεςα) πρωινή βάρδια 06:00– 14:00 με ένα (1) φύλακαβ) απογευματινή βάρδια 14:00– 22:00 με ένα (1) φύλακαγ) βραδινή βάρδια 22:00– 6:00 με ένα (1) φύλακα | **ΝΑΙ** |   |   |
|  **ΥΠΟΧΡΕΩΣΕΙΣ ΤΟΥ ΠΡΟΣΩΠΙΚΟΥ ΑΣΦΑΛΕΙΑΣ ΚΑΙ ΑΝΑΔΟΧΟΥ** |  |   |   |
| 1 | Έλεγχος των εισερχομένων και εξερχομένων ατόμων, καταγραφή των στοιχείων των ταυτοτήτων των επισκεπτών, του σκοπού της επίσκεψής τους, παροχή βασικών πληροφοριών και καθοδήγηση ανάλογα με το σκοπό επίσκεψης τους και χειρισμός του εξοπλισμού ελέγχου που υπάρχει στην είσοδο. | **ΝΑΙ** |   |   |
| 2 | Οι φύλακες της 1ης (06:00 – 14:00) και 2ης (07:00 – 15:00 ή 08:00 – 16:00) πρωινής βάρδιας θα πρέπει να ελέγχουν μέσω X-RAY όλες τις χειραποσκευές των επισκεπτών ή και τους ίδιους τους επισκέπτες, όταν αυτό απαιτείται. | **ΝΑΙ** |   |   |
| 3 | Κατά τις ώρες εργασίας θα λαμβάνουν τέτοιες θέσεις ώστε να ελέγχουν οπτικά ολόκληρο το χώρο εισόδου. | **ΝΑΙ** |   |   |
| 4 | Εντοπισμός και παρακολούθηση καταστάσεων που δεν είναι συνήθεις και επέμβαση την κατάλληλη στιγμή για να την αντιμετώπισή τους. | **ΝΑΙ** |   |   |
| 5 | Να διενεργούν περιπολίες εσωτερικά ή/και εξωτερικά και να ελέγχουν το φωτισμό, τις θύρες και λοιπά ευπαθή σημεία. | **ΝΑΙ** |   |   |
| 6 | Επιτήρηση των κοινόχρηστων χώρων του κτιρίου, των κλιμακοστασίων, των ανελκυστήρων και της ταράτσας. | **ΝΑΙ** |   |   |
| 7 | Περιπολία περιμετρικά του κτιρίου καθ’ όλη τη διάρκεια της πρωινής βάρδιας καθημερινά καθώς και περιοδικά σε όλες τις βάρδιες σε Σαββατοκύριακα, εορτές και αργίες και επιτήρηση των κοινοχρήστων χώρων και των κλιμακοστασίων σε όλες τις περιπτώσεις,  | **ΝΑΙ** |   |   |
| 8 | Ελέγχουν και επιτηρούν μετά το πέρας της εργασίας τα διάφορα συνεργεία (καθαριότητας κ.λ.π.) κατά την προσέλευσή και αποχώρηση αυτών για τυχόν παραλείψεις που θέτουν σε κίνδυνο την ασφάλεια του κτιρίου. | **ΝΑΙ** |   |   |
| 9 | Έλεγχος λειτουργίας και χρήση σε περίπτωση ανάγκης του συστήματος πυρασφάλειας. | **ΝΑΙ** |   |   |
| 10 | Επίβλεψη του κλειστού κυκλώματος παρακολούθησης. | **ΝΑΙ** |   |   |
| 11 | Συνδρομή στους υπαλλήλους της Υπηρεσίας σε περίπτωση επίθεσης από τρίτα άτομα. | **ΝΑΙ** |   |   |
| 12 | Περιοδικός έλεγχος των κοινοχρήστων χώρων, κλιμακοστασίων και ανελκυστήρων. | **ΝΑΙ** |   |   |
| 13 | Έλεγχος και φύλαξη του χώρου στάθμευσης αυτοκινήτων καθώς και των αυτοκινήτων που σταθμεύουν έξω από τον περίβολο του κτιρίου. | **ΝΑΙ** |   |   |
| 14 | Έλεγχος των συστημάτων ασφαλείας και σε περίπτωση βλάβης ενέργειες για την αποκατάστασή τους ενημερώνοντας τον αρμόδιο υπάλληλο. | **ΝΑΙ** |   |   |
| 15 | Δεν θα επιτρέπεται η είσοδος υπαλλήλων κατά τις μη εργάσιμες ημέρες και ώρες στους χώρους του κτιρίου, εκτός και αν υπάρχει προς τούτο άδεια. | **ΝΑΙ** |   |   |
| 16 | Σε περίπτωση που διαπιστώνεται η παραμονή ατόμων μη εχόντων εργασία ή η ύπαρξη υπόπτων αντικειμένων θα ειδοποιείται η Υπηρεσία. | **ΝΑΙ** |   |   |
| 17 | Κατά την λήξη του ωραρίου εργασίας, οι φύλακες θα ελέγχουν τους χώρους για να διαπιστώσουν ότι δεν παρέμεινε σε αυτούς κανένα ξένο άτομο και δεν αφέθηκαν ξένα αντικείμενα που μπορεί να είναι επικίνδυνα. | **ΝΑΙ** |   |   |
| 18 | Μετά την αποχώρηση όλων των υπαλλήλων θα επιθεωρούν τους χώρους και τις εγκαταστάσεις του κτιρίου που φυλάσσουν, ενεργώντας προληπτικά και κατασταλτικά προς αποφυγή κάθε είδους ζημιάς από πιθανή βλάβη (πυρκαγιάς, διαρροές νερού κ.λ.π.). | **ΝΑΙ** |   |   |
| 19 | Σε περίπτωση πυρκαγιάς οι φύλακες υποχρεούται να ειδοποιούν πάραυτα την Πυροσβεστική Υπηρεσία, τις αρμόδιες υπηρεσίες της Α.Α.Δ.Ε. και να χρησιμοποιούν τα πυροσβεστικά μέσα της Α.Α.Δ.Ε., τον χειρισμό και στην θέση των οποίων θα έχουν φροντίσει να γνωρίζουν πολύ καλά. | **ΝΑΙ** |   |   |
| 20 | Οι φύλακες θα προσέρχονται για ανάληψη υπηρεσίας την κανονική ώρα, θα φροντίζουν για την άριστη εκτέλεση των καθηκόντων τους κατά τη διάρκεια της υπηρεσίας τους και δεν θα εγκαταλείπουν τη θέση τους αν δεν ενημερωθούν και αναλάβουν υπηρεσία οι αντικαταστάτες τους. | **ΝΑΙ** |   |   |
| 21 | Οι φύλακες θα παρακολουθούν, επιλαμβάνονται και αναφέρουν αμέσως στο κέντρο ελέγχου κάθε υπόνοια, ανωμαλία ή ύποπτη κατάσταση που υποπίπτει στην αντίληψή τους. | **ΝΑΙ** |   |   |
| 22 | Οι φύλακες κατά τη διάρκεια της υπηρεσίας τους δε θα ασχολούνται με θέματα άσχετα προς αυτή (συζητήσεις, ανάγνωση εντύπων, μουσική, χρήση οινοπνευματωδών ποτών κ.α.). | **ΝΑΙ** |   |   |
| 23 | Κάθε φύλακας θα συντάσσει αναφορά συμβάντων εις διπλούν και θα παραδίδει το ένα αντίγραφο στην επιτροπή παραλαβής των υπηρεσιών που θα συστηθεί για τον σκοπό αυτό. | **ΝΑΙ** |   |   |
| 24 | Το προσωπικό ασφαλείας κατά την διάρκεια άσκησης των καθηκόντων του θα είναι εφοδιασμένο με ειδικό Δελτίο ταυτότητος και ειδικό διακριτικό σήμα, όπως ορίζει και το άρθρο του Ν. 2518/97 (ΦΕΚ 164/21-8-1997). | **ΝΑΙ** |   |   |
| 25 | Οι φύλακες θα φορούν στολή σε άριστη κατάσταση που θα τους χορηγείται από τον ανάδοχο και θα είναι καθαροί, ευπρεπείς και ευγενείς. | **ΝΑΙ** |   |   |
| 26 | Οι φύλακες θα πρέπει να έχουν λευκό μητρώο και θα είναι γνώστες της ελληνικής γλώσσας. | **ΝΑΙ** |   |   |
| 27 | Οι φύλακες θα είναι εξοπλισμένοι με ειδικό σύστημα που επιτρέπει την άμεση μετάδοση σήματος κινδύνου σε περίπτωση ανάγκης. | **ΝΑΙ** |   |   |
| 28 | Το προσωπικό του αναδόχου που θα αναλάβει τη φύλαξη του κτιρίου, πρέπει να είναι άριστα εκπαιδευμένο και να διαθέτει τον απαραίτητο εξοπλισμό και οτιδήποτε κρίνεται απαραίτητο για την ασφαλή φύλαξη του κτιρίου. | **ΝΑΙ** |   |   |
| 29 | Ο ανάδοχος θα πρέπει αφ’ ενός να διαθέτει κέντρο ελέγχου και συντονισμού που θα λειτουργεί καθ’ όλη τη διάρκεια της φύλαξης και με το οποίο θα βρίσκονται σε συνεχή επικοινωνία οι φύλακες, αφ’ ετέρου να έχει τη δυνατότητα να επέμβει με δικά του μέσα (αυτοκίνητα, μηχανές) σε τυχόν κάλεσμα των φυλάκων του κτιρίου για βοήθεια σε περίπτωση ανάγκης. | **ΝΑΙ** |   |   |
| 30 | Ο ανάδοχος θα ασκεί συχνούς ελέγχους στους φύλακες κατά την άσκηση των καθηκόντων τους και θα συντονίζει τις ενέργειες τους. | **ΝΑΙ** |  |  |
| 31 | Ο ανάδοχος που θα αναλάβει τη φύλαξη του κτιρίου είναι καθ’ ολοκληρία υπεύθυνος για κλοπή και κάθε είδους δολιοφθορά που ήθελε συμβεί στο κτίριο. | **ΝΑΙ** |  |  |
| 32 | Σε περίπτωση που κατά το διάστημα ισχύος της σύμβασης η Υπηρεσία μεταφερθεί σε άλλο κτίριο, ο ανάδοχος υποχρεούται να συνεχίσει τη φύλαξη στο νέο κτίριο με τους ίδιους όρους και τεχνικές προδιαγραφές. | **ΝΑΙ** |  |  |

|  |  |  |
| --- | --- | --- |
| **Ημερομηνία: …………………….** |  | **Για τον προσφέροντα***Σφραγίδα/ Υπογραφή*(Ονοματεπώνυμο Εκπροσώπου) |